Diari Oficial de la Generalitat Valenciana


Sumari del DOGV 4344, del 26-09-2002 (2002/10641)

ORDE de 24 de setembre de 2002, de la Conselleria de Cultura i Educació, per la qual es convoca el Premi de les Lletres de la Generalitat Valenciana per a 2002.
----------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10164


Data del document
:   24-09-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * creació artística
    * premi cultural
    * distinció honorífica
    * literatura

ORDE de 24 de setembre de 2002, de la Conselleria de Cultura i Educació, per la qual es convoca el Premi de les Lletres de la Generalitat Valenciana per a 2002. [2002/F10357]
  
El Decret 247/1991, de 23 de desembre, del Govern Valencià (DOGV núm. 1.695, de 2 de gener de 1992), va modificar el Decret 32/1986, de 10 de març, pel qual es va crear el Premi de les Lletres de la Generalitat Valenciana a fi de distingir i recompensar aquells autors valencians les obres dels quals s'hagen dedicat preferentment a la creació literària i a la difusió de la cultura.
  
En virtut de l'autorització reconeguda en la disposició final primera del mencionat Decret 247/1991, i fent ús de les facultats que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Convocar la concessió del Premi de les Lletres de la Generalitat Valenciana corresponent al present any 2002, dotat amb quinze mil trenta euros (15.030 EUR), que es farà efectiu a càrrec de l'aplicació pressupostària 91.36.457.16, línia T4483000, dels Pressupostos de la Generalitat Valenciana per a 2002.
  
Segon
  
Les bases que regixen per a la concessió del Premi de les Lletres de la Generalitat Valenciana són les aprovades pel Decret 247/1991, de 23 de desembre, del Govern Valencià, que va modificar les aprovades per Decret 32/1986, de 10 de març, del Govern Valencià, de creació d'este premi.
  
Tercer
  
El premi serà atorgat el dia 8 d'octubre del present any 2002 per decret del president de la Generalitat.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació en el termini d'un mes des del sendemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des del sendemà de la publicació
  
València, 24 de setembre de 2002
  
El conseller de Cultura i Educació,